Ohjelman kustantavat Joyce Meyer Ministries -työn tukijat.
20 X PAREMPI PÄIVÄ
Uusi kirjani pystyy uskoakseni auttamaan melkein ketä tahansa.
Sen nimi on "20 X parempi päivä".
Jos sinulla on huono päivä ja sinulla olisi mahdollisuus parantaa sitä, -
mikset tarttuisi siihen?
Kirja esittelee 20 yksinkertaista ja käytännöllistä keinoa, -
jotka takuulla parantavat päivääsi.
Voisin puhua eri keinoista, mutta tahdon mainita nyt yhden.
Jos sinulla on huono päivä, pohdipa odotuksiasi uudelleen.
Tahdomme aina olla täynnä odotusta.
Haluamme unelmoida suuria ja odottaa Jumalalta paljon.
Ongelmat alkavat yleensä, kun odotamme muilta ihmisiltä jotain, -
minkä vain Jumala voi tehdä.
Herran piti esimerkiksi opettaa minulle, -
että Daven tehtävä ei ole pitää minut iloisena.
Jos en ollut onnellinen, odotin, että Dave tekee minut onnelliseksi.
Meidän ei sovi asettaa sellaista painetta muille ihmisille.
Olemme itse vastuussa tunteistamme ja ilostamme tai sen puutteesta.
Joskus huomaan odottavani joltakulta jotain, -
mutta hän ei edes tiedä, että odotan häneltä sitä. Se ei ole reilua.
"Odotin sinulta, että teet näin."
Ihmiset ovat erilaisia. Jumala teki meistä kaikista erilaisia.
Ajattelemme asioista eri tavalla.
En voi odottaa muiden ihmisten tietävän, mitä milloinkin toivon.
En itsekään aina tiedä, mitä ihmiset milloinkin toivovat.
Tämä soveltuu hyvin tilanteisiin, -
kun perheessä on vielä kotona asuvia lapsia.
Sinua saattaa harmittaa, että lapset eivät käyttäytyneet niin kuin odotit.
Tai odotit heidän käyttäytyvän tietyllä tavalla.
Tai odotit heidän tekevän jotain.
Minua auttoi, kun tajusin, että kun itse olin heidän ikäisensä, -
en toiminut yhtään sen paremmin.
Meidän tulee olla varovaisia, ettemme 35, 40, 45 tai 50 vuoden iässä -
odota joltakulta 10, 15 tai 20 vuoden ikäiseltä samaa kuin itseltämme -
siinä iässä kuin nyt olemme. On hyvä muistaa, millaisia itse olimme silloin.
Kannattaa pohtia odotuksiaan ja varmistaa, että ne ovat Jumalassa.
Kun tutkitaan tarkemmin Raamatun sanojen merkitystä, -
kehotus "odota Herraa" ei tarkoita vain istumista ja odottamista.
Se tarkoittaa, että odotamme Jumalan tekevän jotain suurta elämässämme.
Meidän tulee aina pitää odotuksemme Jumalassa ja varmistaa, -
ettei meillä ole muita ihmisiä kohtaan vääriä odotuksia, -
joita he eivät pysty täyttämään.
Uskon sinun nauttivan kirjan opetuksista.
20 X PAREMPI PÄIVÄ
ILOA ARKEEN ― JOYCE MEYER
Helppoja muutoksia todellisin tuloksin III. Osa 2/2
Seuraava asia, miten nauttia elämästä.
Pysähdytään tähän hetkeksi.
Hidasta tahtia.
Ajattelin tänään sitä, että puhumme Jumalan kanssa vaeltamisesta.
Vaellan Jumalan kanssa.
Hanok vaelsi Jumalan yhteydessä. Sitten häntä ei enää ollut, -
sillä Jumala oli ottanut hänet pois. 1. Moos. 5:24.
Jos haluamme vaeltaa Jumalan kanssa, pitää omaksua Jumalan rytmi.
Hän ei multitaskaa.
Hän ei hoppuile, kuten olemme huomanneet.
Moniko on huomannut, ettei Jumala hoppuile?
Aamen.
Selvitetäänpä pienellä testillä, elättekö liian hektisesti.
Tarkistatteko ensimmäisenä aamulla puhelimestanne viestit, -
sähköpostit ja muun sosiaalisen median?
Tarkistatko puhelimesi yöllä vessassa käydessäsi?
Moniko tarkistaa puhelimensa keskellä yötä? Kerro vain totuus.
Pelkäät, että joku yrittää saada kiinni.
Ja hyvänen aika, olemme niin tärkeitä, -
että meidän pitää olla kaikkien tavoitettavissa ympäri vuorokauden.
On kauhea paikka, jos puhelin jää kotiin.
Se on suuri katastrofi!
Tämä on hyvä. Pystytkö menemään ystävän kanssa syömään, -
niin ettet katso kertaakaan koko aikana puhelintasi?
Tiedättekö mitä? Olen kyllästynyt siihen, että juttelen jonkun kanssa -
ja tämä näpyttelee viestiä samaan aikaan kun puhumme.
Se on todella epäkohteliasta.
Voi aina mainita, jos on meneillään jotain kiireellistä.
Voi kertoa toiselle: "Odotan viestiä, johon ehkä joudun vastaamaan."
Mutta jos asia ei ole kiireellinen, -
kunnioitetaan toista niin, että annamme hänelle täyden huomion.
En ollenkaan pidä siitä, kun yritän puhua jonkun kanssa, ja hän...
Aion tänään purkaa mieltäni.
Asemassani on hauskaa. Voi nousta lavalle päästelemään höyryjä.
Turhaudutko, kun seniorikuski matelee edessäsi?
Kun katsot mittaria, hän ajaa rajoitusten mukaisesti.
Puhiset: "Varmaan joku vanha mummo."
Varo vain.
Daavid sanoi: "Olen ollut nuori ja olen vanhaksi tullut." Niin käy kaikille.
Ennemmin tai myöhemmin sinullekin.
Mietitkö aamulla vuoteessa päivän kaikkia työtehtäviä, -
niin että olet stressaantunut, jo ennen kuin pääset ylös?
Valitsetko ravintolan tai kahvilan sillä perusteella, missä on WiFi?
Tapaatko tehdä montaa asiaa yhtä aikaa?
Onko kiireestä tullut tapa, niin että kiirehdit, vaikka ei olisi tarvetta?
Huomasin harjaavani hampaita kovalla kiireellä.
Saatamme piiskata itsemme...
Olen nyt täysin rehellinen.
Olen tietoisesti yrittänyt hidastaa, -
sillä yleensä minulla on kova hoppu.
Nousen autosta, ennen kuin se ehtii pysähtyä.
Tämä ei ole vitsi.
Olen kiitollinen, jos rukoilette.
Olen nimittäin tehnyt kiireen takia tosi tyhmiä juttuja.
Olen esimerkiksi kaatanut vettä kahvinkeittimen suodatinosaan.
Siitä tuli sotku. Olen tehnyt sen useammin kuin kerran.
Olen muutaman kerran unohtanut laittaa kannun keittimen levylle.
Olen usein yrittänyt nousta autosta, ennen kuin se ehtii pysähtyä.
Kun matkustaa paljon, ei aina muista keskellä yötä, missä on.
Kerran menin kylppäriin. Erehdyin hieman.
Luulin istuutuvani pöntölle mutta istahdinkin kylpyammeeseen.
Hetkinen! En vielä tehnyt asioitani.
Mutta kaaduin taaksepäin ja löin pääni kylpyammeeseen. Se teki kipeää.
Kerran heräsin hotellihuoneessa ja nousin ylös. Siellä oli peiliseinä.
Pelästytin itse itseni. Luulin, että huoneessa oli joku.
Ei tarvitse mennä komediaklubille. Tule vain kirkkoon.
Vielä kolme asiaa.
Luultavasti moni on etsinyt puhelinta ympäri asuntoa ― puhuessaan siihen.
Etsit silmälasejasi kaikkialta mutta et löydä, koska ne ovat päässäsi.
Ja viimeinen. Tätä tapahtuu usein.
Se osoittaa, etten keskity siihen, mitä olen tekemässä.
Olen matkalla jossain Kiinassa tai Intiassa -
tai mietin seuraavan saarnan tai tv-ohjelman aihetta.
Naiset haluavat aina välillä vaihtaa käsilaukkua.
Otat kaapista uuden laukun -
ja tyhjennät vanhan laukun.
Olen joskus laittanut kaikki tavarat takaisin vanhaan laukkuun.
Yhtenä päivänä tein sen kaksi kertaa.
Sanoin: "Joyce, järki käteen nyt."
Tällaisia tarinoita olisi paljon, mutta ydinsanoma on tämä: -
Tarvitsen rukousta.
Epäilen, että sinäkin tarvitset.
Meidän pitää hidastaa ulkoisesti ja sisäisesti.
Uskon, että pitääkin ehkä aloittaa juuri siitä, -
sillä jos hidastaa sisäisesti, hidastaa ulkoisestikin.
Mutta niin kauan kuin ajatuksemme syöksähtävät asiasta toiseen, -
emme juurikaan nauti elämästä.
Usein meillä on huonoja päiviä, koska olemme koko ajan kiireisiä -
emmekä pysähdy nauttimaan Jumalan tarjoamista asioista.
Uskon, että Jumala yrittää näyttää meille joka päivä asioita ja puhua.
Emme voi vaeltaa Jumalan kanssa, jos meillä on koko ajan kova kiire.
Voitko rehellisesti kuvitella, että Jeesus johti opetuslapsia sillä tavalla?
"No niin, pojat. Ylös, ylös!
Äkkiä Jerusalemiin käynnistämään kokous! Menoksi! Liikettä!
Ei ehdi aamiaistaa. Mennään!"
Viisi tärkeää tapaa hidastaa elämää.
Moniko haluaa hidastaa?
Vastusta kiusausta ottaa liian paljon velvollisuuksia -
ja vaatia itseltä liikaa venymistä.
Juuri niin, kirjoita ylös.
Opi sanomaan: "Ei."
Ymmärrä, että kun sanot "ei", ihmiset eivät pidä siitä.
Jos haluat elää Pyhän Hengen johtamana, -
saatat joutua suututtamaan joitakuita ihmisiä.
Jos joku ei halua, että olet Hengen johtama, hän ei edes ole ystäväsi.
Älä lupaa tehdä asioita vain sen takia, -
ettei toinen suutu.
Toki kaikilla on asioita, jotka vain pitää tehdä vaikka ei huvittaisi, -
sillä ne ovat oikein.
Tai haluamme siunata jotakuta, joka on auttanut meitä.
Se on eri asia kuin se, ettei meillä ole rauhaa asiasta -
ja ettei meidän pitäisi tehdä sitä, mutta teemme silti.
Jos toimit niin, et nauti elämästä, -
sillä Jumala ei auta tekemään mitään, mihin Hän ei ole kutsunut.
Mieti tarkkaan, ennen kuin sitoudut johonkin.
Älä hätiköi.
Pohdi tarkkaan, mitä asia vaatii sinulta.
Miten paljon aikaa tämä tulee vaatimaan minulta?
Jotkin asiat kuulostavat päällisin puolin tosi helpolta.
Kun ryhdyt hommaan, mietit: "Mihin ihmeeseen olen pistänyt pääni?"
Kannattaa ottaa asioista selvää etukäteen.
Melkein tapoin itseni suostumalla kaiken maailman puhujatilaisuuksiin, -
vain koska ihmiset sanoivat Jumalan ilmoittaneen, että minut pitää pyytää.
Lopulta sanoin: "Jumala ei ole puhunut minulle. En tule sitä ennen."
En pidä "Jumala puhui" -kortista. Siihen vetoamisen pitää loppua.
"Jumala puhui, että sinun pitää tulla."
Jos Hän haluaa minun tekevän jotain, Hänen pitää puhua minullekin.
Hän ei ilmoita sinulle, ja sitten minä revin sen selkänahastani.
Kiinnitä huomiota elämäsi tahtiin.
Minä syön nopeasti.
Teen kaiken aika nopeasti.
Mutta minä opettelen.
Lääkärini sanoi, että jokaista suupalaa pitäisi pureskella 20 kertaa.
Ajattelin: "Herra, armahda. Ei onnistu. Leukani putoaisi."
Oletko yrittänyt pureskella jokaista suupalaa?
No, olen oppinut läksyni.
Jumala yrittää opettaa minua, sillä kaksi kertaa tänä vuonna -
olen ruokaa hotkiessani vetänyt niin pahasti väärään kurkkuun, -
että pelästyin oikein kunnolla.
Voi teidän ilmeitänne.
"Oletko varmasti pätevä opettamaan meitä?"
Parasta opetusta on kertoa itsestään rehellisesti.
Kun ihmisellä on paljon tehtäviä ja velvollisuuksia, hän ei voi vain...
Mutta pitää löytää tasapaino. Tämä on hyvä ohjenuora.
Mihin ikinä Jumala kutsuu, Hän on rakentanut meidät sitä varten.
Jotkut ovat nopeampia kuin toiset.
Mutta jos se aiheuttaa liikaa stressiä -
ja lakkaat nauttimasta elämästä sen vuoksi -
ja alat tehdä tyhmiä ja vaarallisia juttuja liiallisen kiireen takia...
Moniko on tehnyt melkein jotain vaarallista liian kovan kiireen takia?
Minulla on ystävä, joka on hieman hidas.
Häntä on turha hoputtaa, sillä hän vain ei toimi nopeammin.
Hän on minulle rakas, mutta totta puhuen välillä ärsyynnyn.
On kuin...
Ennen ajattelin, että Jumala haluaa laittaa häneen vauhtia, -
mutta sitten tajusin, että Hän haluaa minun hidastavan.
Oletko huomannut, että Jumala tuo elämääsi ihmisiä, -
jotka voivat ärsyttää, mutta sinun pitää tulla enemmän heidän kaltaisekseen?
Elämässäni on aina ollut pari ihmistä, -
jotka ovat aivan älyttömän ystävällisiä.
Heistä oikein tihkuu ystävällisyyttä.
"Kiitos, kulta. Kyllä, rakas. Olisitko kiltti ja..." Olen muuttunut.
Kun Jumala jankkaa samaa asiaa yhä uudelleen 25 vuoden ajan, -
lopulta tajuat.
Oletko huomannut, että Jumala tuo ympärillesi ihmisiä, -
jotka ovat esimerkki kiltteydestä?
Dave on todella kärsivällinen.
Hän on niin kärsivällinen, että se ärsyttää minua joskus.
Voin sanoa rehellisesti, että 50 aviovuotemme aikana -
hän on sanonut kahdesti ettei pidä jostakusta.
Se ei ole normaalia.
Minulla se oli kaksi kertaa päivässä.
Olen kiitollinen Sanasta.
En tiedä, mitä tekisin, ellen saarnaisi. Minun pitää tutkia Sanaa koko ajan.
Jumala on muuttanut minua paljon.
Niin paljon, että oikeasti olen nyt tosi kiva.
Toivottavasti sama tapahtuu joillekuille teistä.
Monellako teistä, jotka olette nopeita, on hidas puoliso?
Yritän tehdä asian selväksi.
Moniko suulas ja ronski on naimisissa hiljaisen ja herttaisen kanssa?
Moniko kärsimätön on suhteessa jonkun kanssa, -
joka on niin kärsivällinen, että meinaat tulla hulluksi?
Tajuatteko, mihin pyrin? Jumala haluaa, että opimme toisiltamme.
Siksi Hän ei anna ihmisiä, jotka...
Miten opimme rakastamaan kaikkia...
Selvä, menen eteenpäin.
Jos mietit, keksinkö tämän omasta päästäni, -
Raamattu puhuu paljon hätiköimisestä.
Sananl. 19:2: -
"Ilman taitoa ei ole intokaan hyväksi, -
ja kiirehtivän jalka astuu harhaan."
Vau!
Teemme joskus suuria virheitä, kun meillä on kova kiire.
Sananl. 14:29 [RK]: "Pitkämielisellä on paljon ymmärrystä, -
mutta äkkipikainen tuo julki mielettömyyttä."
Sananl. 18:13 [RK]: "Joka vastaa ennen kuin on kuullut [tosiasiat], -
on typerä ja saa siitä häpeän."
1. Kor. 4:5 [RK]: "Älkää siis tuomitko ennenaikaisesti, -
ennen kuin Herra tulee."
Uudistakaamme sitoutumisemme olla todella Pyhän Hengen johtamia.
Jos seuraamme Pyhää Henkeä, voimme välttyä isoilta ongelmilta.
Kerron teille yhden esimerkin. Pidän käytännön esimerkeistä.
Olin kerran shoppailemassa. Minua alkoi väsyttää.
Mutta en ollut tehnyt vielä kaikkea, mitä halusin.
Tiesin, että kannattaisi lähteä kotiin. Tavara ei loppuisi kaupoista.
Mutta olin päättänyt, että saan hoidettua kaiken.
Niinpä sivuutin Pyhän Hengen kehotukset.
Jatkoin kaupoissa kiertelyä. Lopulta olin väsynyt ja äreä.
Kotona tiuskin perheelleni, -
koska olin väsynyt ja äreä.
Minulta kysyttiin, mikä vikana. - "Olen väsynyt."
Kenen vika se oli? Oli oma vikani, että olin väsynyt.
Seuraavaksi aloin potea huonoa omaatuntoa siitä, että olin äreä.
Näettekö, millaiseen monttuun joudumme?
Kaikki olisi voitu välttää, jos olisin vain totellut, -
mitä Pyhä Henki yritti sanoa. "Minua väsyttää. Parasta mennä kotiin."
Onko kukaan kuulolla?
Minulla oli huono ilta. Olisin voinut välttää sen.
Hallitse ajankäyttöäsi.
Tee sitä, mikä johtaa rauhaan.
Jos haluat vaeltaa Jumalan kanssa ja elää seikkailun täyttämää elämää, -
opettele luottamaan Häneen, hidasta ja opettele elämään Jumalan rytmissä.
Ei hektisyydessä, johon maailma yrittää pakottaa meitä.
Tänään tarjouksessa on kirja "20 X parempi päivä" -
ja kolmen CD-levyn setti "Simple, Practical Changes with Real Results".
Se kuulostaa hyvältä. Täytyypä itsekin taas kuunnella ja lukea se.
Luen välillä oman kirjani ja tavallaan yllätyn. Opin asioita itseltäni.
Uskon materiaalien olevan sinulle iloksi. Sanon nyt tämän.
Investoi aina Jumalan Sanaan.
Voit laittaa rahaa kaikenlaiseen, -
mutta maailman paras sijoitus on hankkia Jumalan Sanaa -
kotiisi tai autoosi, -
jotta sitä voi kuunnella tai lukea aina kun siihen on tilaisuus.
Jumalan Sana on voimallinen.
Se muuttaa elämämme ja pitää meidät oikeassa kurssissa.
Tarjoamme näitä materiaaleja, sillä uskomme, että ne ovat hyvin tärkeitä.
Niistä on varmasti iloa. Jumalan siunausta! Hyvää illan jatkoa!
Asteikolla yhdestä kymppiin, millainen on päiväsi?
Joyce Meyer haluaa opettaa sinulle 20 keinoa parempaan arkeen.
Keinot ovat käytännöllisiä, ja ne toimivat kaikkina päivinä.
Tee huonoista päivistä hyviä ja hyvistä erinomaisia.
Tarjoamme sinulle Joycen kirjaa "20 X parempi päivä".
Saatavilla on myös paketti, jossa on kirja ja CD-sarja -
"Helppoja muutoksia todellisin tuloksin".
Molemmat ovat nyt tarjolla.
Tilaa puhelimitse tai verkkosivun kautta.
MITÄ JOS NÄKISIT, MITÄ TYTÖN KALTAISET NÄKEVÄT PÄIVITTÄIN?
TULOSSA: NÄE, MITEN TÄLLAISTEN TYTTÖJEN NÄKÖALA MUUTTUU.
Ohjelman kustansivat Joyce Meyer Ministries -työn tukijat.
Suomennos: Marianne Tenetz